CELEX: 62017CN0666
Language: mt
Date: 2017-11-27 00:00:00
Title: Kawża C-666/17 P: Appell ippreżentat fis-27 ta’ Novembru 2017 minn AlzChem AG mis-sentenza mogħtija mill-Qorti Ġenerali (Is-Sitt Awla) fis-7 ta’ Settembru 2017 fil-Kawża T-451/15, AlzChem AG vs Il-Kummissjoni

26.3.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 112/8
            
         Appell ippreżentat fis-27 ta’ Novembru 2017 minn AlzChem AG mis-sentenza mogħtija mill-Qorti Ġenerali (Is-Sitt Awla) fis-7 ta’ Settembru 2017 fil-Kawża T-451/15, AlzChem AG vs Il-Kummissjoni
   (Kawża C-666/17 P)
   (2018/C 112/12)
   Lingwa tal-kawża: l-Ingliż
   
      Partijiet
   
   
      Appellanti: AlzChem AG (rappreżentanti: A. Borsos, avocat, J. A. Guerrero Pérez, abogado)
   
      Parti oħra fil-proċedura: Il-Kummissjoni Ewropea
   
      Talbiet
   
   L-appellanti titlob li l-Qorti Ġenerali jogħġobha:
   
               —
            
            
               tiddikjara r-rikors ammissibbli u fondat;
            
         
               —
            
            
               tannulla s-sentenza;
            
         
               —
            
            
               tannulla d-deċiżjoni kkontestata; u
            
         
               —
            
            
               tikkundanna lill-Kummissjoni tħallas l-ispejjeż tal-appellanti.
            
         
      Aggravji u argumenti prinċipali
   
   
               1)
            
            
               L-ewwel aggravju bbażat fuq żball ta’ liġi u fuq żball manifest ta’ evalwazzjoni fl-applikazzjoni ta’ preżunzjoni ġenerali fir-rigward tal-eċċezzjoni għall-protezzjoni tal-għan tal-investigazzjonijiet tal-UE
               
                           —
                        
                        
                           żball ta’ liġi tal-Kummissjoni fl-applikazzjoni tal-preżunzjonijiet ġenerali fir-rigward tal-applikazzjoni ta’ eċċezzjoni għal talbiet għal aċċess għal dokumenti preeżistenti speċifiċi u identifikati;
                        
                     
                           —
                        
                        
                           żball ta’ liġi tal-Kummissjoni fir-rigward tal-protezzjoni tal-għan tal-investigazzjonijiet għaddejin fil-kuntest ta’ talbiet għal aċċess għal dokumenti preeżistenti speċifiċi u identifikati;
                        
                     
                           —
                        
                        
                           żball ta’ liġi u żball manifest ta’ evalwazzjoni tal-Kummissjoni fir-rigward tal-evalwazzjoni tal-interess pubbliku superjuri li jiġi żgurat stħarriġ ġudizzjarju effettiv (Artikolu 47 tal-Karta tad-Drittijiet Fundamentali); u
                        
                     
                           —
                        
                        
                           żball ta’ liġi tal-Kummissjoni fir-rigward tal-applikazzjoni tad-dritt fundamentali ta’ aċċess għal dokumenti (Artikolu 42 tal-Karta tad-Drittijiet Fundamentali).
                        
                     
         
               2)
            
            
               It-tieni aggravju bbażat fuq nuqqas ta’ għoti ta’ raġunijiet fir-rigward tar-rifjut ta’ aċċess għad-dokumenti f’verżjoni mhux kunfidenzjali jew fil-bini tal-Kummissjoni.